Anno ab incarnacione domini M. C. XXXVII indictione XV vigilia apostolorum Petri et Pauli diuino iudicio Castrum Diuion cum omni circumposito burgo et ecclesiis incensum est et preter indicia murorum intus et extra pene toto cumplanatum. Hinc contigit altare intra muranee ecclesie gloriosi prothomartiris Stephani ciborio quod inerat ardente confringi. Sed dei repropiciatione et multorum collatione eadem ecclesia cum officinis restaurata a donno Gode Lingonensi episcopo episcopatus eius anno II et Galtero Cabilonensi episcopo cum altare innovato solempniter consecrata est indictione IIII. Anno M. C. XLI, V kal. maii. Traditum enim erat ab antiquis qui priori benedictioni interfuerant, unicam manus beati Stephani, cum ampulla sanguinis eius in altari esse, que in locello lapideo plumbo interius illito reperta est cum ampulla et aliis reliquiis deo soli quorum sanctorum sunt cognitis. Ipsa uero uncia in pixide eburnea remota est et alie reliquie de osse sancti Laurentii. De sancto Sebastiano et Sancti Genesii. In alio uasculo uitreo, reliquie sancti Manmetis cum aliis reliquiis que in predicto loculo sunt reposite. Positum est ibi uas marmoreum in quo reliquie de puluere sancti Prudentii et boxta uitrea in qua reliquie Bartholomei apostoli et ueste eius et de capillis. De pallio sancti Michaelis de sancto Benigno. Vincentii martiris, Mauricii sociorumque eius, Aledardi episcopi, Cornelii pape, Uedasti episcopi, de calciamento sancti Martini, Marie-Magdalene, Regine uirginis et aliorum multorum sanctorum. Est in predicto uase marmoreo ampulla et extra ipsum uas alia ampulla ansulata in quibus inuente sunt reliquie altaris basilice sancti Uincentii de quibus tale indiculum reperimus. Reliquie de sancta Maria, Petri et Pauli apostolorum, Andree apostoli, Xristofori martiris, Honorine uirginis. Anno autem transacto id est ab incarnatione domini M. C. XL, XVII kal. iunii, lingonensi episcopo et posite in eo relique de calciamento sancti Martini, de sancto Panchratio, de sancto Pantaleone, de Sepulcro Domini, de sancto Nazario, de sancto Sebastiano, de sancto Ambrosio, de sancto Ualentino. Anno etiam ab incarnacione domini M. C. XXXIX indictione II consecratum est altare sancte Crucis a domno Gauterio Cabilonensi episcopo in honore eiusdem crucis et beate Margarete et omnium uirginum Xristi. In ipso altare condite sunt reliquie de sancta Maria, de sepulcro domini, de barba sancti Petri, de cruore sancti Andree, de sancto Stephano, de sancto Cornelio papa, de sancto Gregorio papa, de sancto Leone papa, de sancto Preiecto martire, de sancta Margareta uirgine et aliorum multorum; hoc factum est VII kal. Iulii. Ipsa die consecrata est crux et eleuata et in ipsa reliquie de ligno domini et de sepulcro domini et de sancta Maria, de sancto Uencentio, de sancto Gregorio, de sancto Xristoforo, de sancto Pantaleone, de sancto Iohanne, de monte Caluarie, de sancto Ambrosio, de sancto Concalo et de uestimento sancti Iohannis Baptiste et multorum aliorum. In alia siquidem benedictione que fertur tempore Raynardi, linguensis presulis a Guarmundo Uennensi archiepiscopo aliis episcopis coadiuuantibus facta pridie kal. Iulii altare sancte Marie et sancti Bartholomei et sancti Laurentii necnon sancti Desiderii unodie consecrata referuntur. Altaris uero sancti Iohannis euangeliste quod est inscripta ipsiusque scripte consecratio facta fuit VI non. Iulii. Benedictio autem altaris sancti Petri in turem IX kal. Aprilis. Australis quoque turis altare in honore sancte domini genitricis et sancti Andree consecratum fuit VII idus decenbris. Hec altaria caedimus et scimus et eorum in quorum honore habentur et aliorum insignita reliquiis licet inertia priorum nulla nobis de eis indicia reliquerit.